Jon Niklas Rønning

Jon Niklas Rønning (født 1979) er en norsk skuespiller, musiker og komiker. Han har ofte opptrådt sammen med Anders Bye og har etterhvert blitt kjent for sine humoristiske parodier på Ole Paus.

Biografi 
Rønning er født og oppvokst på Ekeberg i Oslo. Han debuterte på TV i 1991 i NRKs barneprogram Midt i smørøyet. Han var i flere år den ene halvdelen av Bye & Rønning, hvor han samarbeidet med Anders Bye. De møttes på en audition ved Nissenrevyen på Hartvig Nissens skole i Oslo i 1997 og fant etter hvert tonen og begynte å skrive sammen. De startet sitt første radioprogram i 1999. Rett før nyttår i 2005 fikk de tilbud om å lage seks episoder for NRK2, i serien Usett: Bye & Rønning Show og fikk faste innslag i Kjempesjansen. De avsluttet året som programledere for nyttårskavalkaden på NRK1. I 2006 underholdt de med showet Bye & Rønning prøver keiserens nye klær. For dette mottok de Komiprisen 2006 i kategorien Beste forestilling - Scene. I 2007 var de tilbake med et nytt TV-show med navn Hjemme hos Bye & Rønning. Serien ble regissert av Kim Strømstad. Sommeren 2010 satte Rønning og Bye opp showet Bye & Rønning redder sommeren på Apotekergaarden i Grimstad. Høsten 2010 var de aktuelle med sin første stor-sceneproduksjon, Bye & Rønning redder verden, med fullt band i hovedsalen på Latter, Aker Brygge i Oslo. Showet ble sendt på NRK og vant Komiprisen 2011 i kategorien Årets nummer for «Jobs bok». I 2012 var duoen tilbake på NRK med serien Bye & Rønning med Helge Lyngstad som regissør.

Sommeren 2018 spilte han sitt første soloshow, Jeg reiser alene, på Apotekergaarden i Grimstad. 17. januar 2019 hadde han premiere på soloshowet på Latter. Han har også deltatt «Latter Live» på NRK1.

Rønning ble den første vinneren av Norsk Revyforfatterforenings Aristofanes-pris, som deles ut til unge humorforfattere.

I 2009 ga han ut boka Generasjon Facebook – eller: Da alle skulle bli noe i media på Aschehoug forlag. Boka ble tilegnet Ole Paus. Han var programleder for Ole Paus' 70-årsdag på Operaen som ble vist på NRK1 i 2017. I 2018 og 2019 var han programleder for Rockheim Hall of Fame på NRK1. 

Rønning var samboer med komiker Kristine Riis. Han har et barn fra et tidligere forhold.

Diskografi

Bye & Rønning 
Album
2005: Luringer
 2007: Best of Bye & Rønning Vol. 1
 2007: Best of Bye & Rønning Vol. 2
2020: Live(t) i koronatider

Singler
 2003: Ding! dang! dong! (det er jul nå)
 2012: Partysvenskar
 2012: Dette må bli en hit!, med Kjartan Salvesen
 2012: Ut og nave
 2012: Kurs i sushi
 2012: Støvkorn på en dress
 2012: Kjent for å være kjent
 2012: Stuntreportasje med barn
 2012: På swingersklubben swinger det

Deltar på 
 2003: Bønder i Kamp: Totengangstamotherfucker
 2008: Bønder i Kamp: Sa brura
 2009: Hooga Troopers: Hooga Island
 2012: Askil Holm: Vemundvik
 2012: Askil Holm: Ingen fest uten skinnvest
 2012: Askil Holm: Ei ny tid
 2013: Askil Holm: Den kulturelle skolesekken
 2014: Askil Holm: Evig lykke
 2014: Askil Holm: Midt i starten av livet
 2015: Kreftomsorg Rogaland: Kreftomsorg Rogaland 8
 2015: Tomas Drefvelin & Redd Barna: Fem sanger fra Rettighetsslottet
 2016: Tom Steinar Lund: En grønnmalt benk – i Rio?
 2018: Tomas Drefvelin: De gjennomførte menns hotell II

Referanser

Eksterne lenker 
 
 

Norske komikere
Norske skuespillere
Norske musikere
Norske standupkomikere
Personer fra Oslo
Norske podkastere
Alumni fra Hartvig Nissens skole